עוברת אורח

עוברת אורח (בצרפתית: Sans toit ni loi, בתרגום חופשי: "ללא גג ללא חוק") הוא סרט דרמה צרפתי משנת 1985 בבימויה של אנייס ורדה. הסרט מתאר את סיפורה של אישה צעירה, נוודת בשם מונה ברגסון (סנדרין בונרי), המשוטטת במשך חורף אחד בצרפת. הסרט הוא אחד מסרטיה המצליחים של ורדה. בין היתר זיכה את ורדה בפרס אריה הזהב.

עלילה 
גופתה הקפואה של מונה, אישה צעירה, מתגלה בעיצומו של החורף בתעלה בדרום צרפת. מכאן והלאה מוצג פורטרט של החודשים, הימים, השעות והדקות האחרונים של חייה. את העדויות לחייה העצובים של מונה, מביאות דמויות שוליים של האנשים הרבים והשונים אותם פגשה בנדודיה. נבחנים בסרט ערכם והתוקפם של התבוננותם של מספר רב של אנשים כדי להראות כמה אפשר לדעת על אדם אחד. מרסיסי המידע שיש לכל אחד מהם אודות מונה אנו למדים על מוצאה ועל חייה ועל נסיבות צאתה לנדודים, כשהיא נושאת על גבה את רכושה, מבקשת מקלט ואוכל מזרים ולעיתים עושה עבודות מזדמנות ועוקבים אחריה בתהליך ההידרדרות שהביא לבסוף למותה.

שחקנים 
 סנדרין בונרי - מונה ברגסון
 מאקה מריך - מאדאם לנדיר
 יולנד מורו - יולנדה
 סטפן פרסיס - ז'אן-פייר

קישורים חיצוניים

הערות שוליים 

סרטי 1985
פמיניזם בקולנוע
סרטים בצרפתית
סרטים צרפתיים
זוכי פרס אריה הזהב
סרטי מסע
סרטי דרמה צרפתיים
סרטים זוכי פרסי איגוד מבקרי הקולנוע של לוס אנג'לס